【戰況R1】賀賢開期票：駿先生四班都有得贏
2024年05月19日 13:13
東網電視
更多新聞短片
今日頭場賽事原定大熱門「佳景臨門」臨門退出，搞到形勢又唔同晒，但起步後依然有唔少馬搶放，結果田泰安為「駿先生」打開勝利之門，今次一改跑法，後上原來效果咁好。今場跑第2名為巴度「智勝攻略」，周俊樂「威力飛彈」跑第3，第4名為黃智弘「上校」。
賽後，練馬師賀賢話今場步速快，「駿先生」早段搵到遮擋，直路展現好強加速力。「駿先生」之前喺跑馬地跑幾次都有馬迫住，隻馬唔太鍾意，似乎沙田較合發揮。今場贏馬姿態輕鬆，相信回升四班都冇問題，今季都會跑多場先至抖暑。
第1場賽果：3-4-5-1
二重彩賽果：3-4(最後賠率42)